क्रिसमस पर विद्यार्थियों ने दिखाई प्रतिभा
शहर में शुक्रवार को क्रिसमस पर्व उत्साह के साथ मनाया गया। पर्व के इस मौके पर विद्यार्थियों के अंदर छिपी प्रतिभाओं को निखारने के लिए सुबह प्रोग्रेसिव हाइट्स परिसर में समारोह रखा गया। इसमें विद्यार्थियों ने सोलो डांस, ग्रुप डांस आदि प्रतियोगिताओं में हिस्सा लेकर अपनी प्रतिभाएं दिखाई।
पर्व के इस मौके पर स्कूल की शिक्षिका मुस्कान वर्मा ने सांता क्लाज बनकर बच्चों को चाकलेट व गिफ्ट देकर आनंदित किया। समारोह के बीच ही विद्यार्थियों ने स्वच्छता बनाए रखने, मोबाइल के अधिक उपयोग से होने वाले साइड इफेक्ट आदि की जानकारियां दी। इस मौके पर हार्दिक, क्रिश, दिव्य, ऐश्वर्या, वेदांशी, अक्षरा, आशी, आयाज, पार्थ, समर्ध, अपूर्वा सहित अन्य विद्यार्थियों के अलावा मनीषा व्यास, संजय शर्मा,मारिया सैफी, मेघना अग्रवाल, शिवानी सलूजा, निकिता गुप्ता सहित स्कूल स्टाफ के अन्य सदस्य मौजूद थे।
समारोह में प्रस्तुति देते विद्यार्थी।
hin_Deva hin_Deva hin_Deva hin_Deva